Mannen fra Berlin

Mannen fra Berlin (originaltittel: The Package) er en amerikansk actionthriller fra 1989 med Gene Hackman i hovedrollen. Andre sentrale roller spilles av Joanna Cassidy og Tommy Lee Jones. Regi er ved Andrew Davis. Mannen fra Berlin er en politisk thriller som er lagt til slutten av den kalde krigen.

 Handling 
De siste detaljene i nedrustningsavtalen mellom Sovjet og USA er i ferd med sluttføres. Offiser Johnny Gallagher (Hackman) får på samme tid i oppdrag å eskortere en fange (Tommy Lee Jones) som skal smugles ut av Berlin. Fangen klarer imidlertid å rømme. Gallagher blir nødt til å sette i gang en jakt på ham, og oppdager underveis at den rømte egentlig er en leiemorder som har til oppdrag å drepe Sovjetunionens leder.

 Om filmen 
Anmelderne
Filmen har fått 64% på Rotten Tomatoes (juli 2011).http://www.rottentomatoes.com/m/package/ Den amerikanske filmkritikeren Roger Ebert gav den tre av fire stjerner og beskrev den som «smartere enn de fleste andre politiske thrillere i sin samtid».

Aftenpostens anmelder beskrev den som en førsteklasses thriller.Aftenposten morgen – Toppthriller (27.12.1989, s.24)

Publikum
Filmen ble ingen stor publikumssuksess i USA, hvor den innbrakte $10,6 millioner. Den ble imidlertid vist på et begrenset antall kinoer i forholdt til mange av sine samtidige filmer.http://boxofficemojo.com/movies/?id=package.htm

 Rollebesetning 
 Gene Hackman : Sergeant Johnny Gallagher 
 Joanna Cassidy : Eileen Gallagher 
 Tommy Lee Jones : Thomas Boyette 
 John Heard : Col. Glen Whitacre 
 Dennis Franz : Lt. Milan Delich 
 Pam Grier : Ruth Butler
 Reni Santoni : Chicago Police Lieutenant

 Referanser 

 Eksterne lenker 


Kategori:Actionthrillere fra USA
Kategori:Filmer fra 1989
Kategori:Filmer om den kalde krigen
Kategori:Engelskspråklige filmer